Gwyneth Carey

Enillydd Gwobr Goffa Daniel Owen yn Eisteddfod Genedlaethol Cymru Meirion a'r Cyffiniau 1997 oedd Dr Gwyneth Carey, enw bedydd Gwyneth Ellis Pritchard (9 Mawrth 1925 – 18 Mawrth 2025) gyda'i nofel gyntaf, Mwg.

 Gyrfa 
Ar gefn ei chyfrol Eisiau Byw (Gomer, 1999) disgrifiwyd Gwyneth fel "merch ieuengaf y siop, Pentrefoelas". Roedd hi'n ferch i Thomas Owen Pritchard (1873 – 1933) a Margaret Elinor (Nin) Ellis (1890 – 1960).

Derbyniodd ei haddysg cynnar yn Ysgol Ramadeg, Llanrwst. Graddiodd mewn meddygaeth o Brifysgol Lerpwl a threuliodd dros 25 mlynedd yn gweithio mewn ysbytai yng Nghymru, Malasia a Tanzania. Dychwelodd i weithio yng ngwasanaeth Iechyd y Gymuned, De Clwyd ym 1975.

Priododd James Carey (1911 – 1971) ar y 14 Chwefror 1953, a cawsant ddau o blant.

Wedi ymddeol graddiodd ar Radd Allanol yn Aberystwyth. Bu'n byw am flynyddoedd yn Hengoed Isa, Bontuchel, Rhuthun.

Bu farw wythnos wedi ei phen-blwydd yn 100 oed yn Ysbyty Glan Clwyd, Bodelwyddan ar y 18 Mawrth 2025.

 Cyhoeddiadau 
(detholiad)
 Mwg (1997)
 Eisiau Byw (1999)
 Coban Mair (2000)

Cyfeiriadau

Categori:Enillwyr Gwobr Goffa Daniel Owen
Categori:Genedigaethau 1925
Categori:Marwolaethau 2025
Categori:Llenorion benywaidd yr 20fed ganrif o Gymru
Categori:Llenorion benywaidd yr 21ain ganrif o Gymru
Categori:Llenorion Cymraeg
Categori:Nofelwyr Cymraeg
Categori:Pobl o Rhuthun
Categori:Meddygon